stanford-oval/wikipedia huggingface dataset:
טאוומבה
היסטוריה > אבוריג'ינים הקַדְמוֹנָאִים

ג'יאבל (אנ') וג'אראואר (אנ') מוכרים כשתי כשתי שפות של הקבוצות האבוריג'יניות העיקריות בטאוומבה. כאשר אזור שבט ג'יאבל משתרע מדרום לעיר ואילו אזור שבט ג'אראואר משתרע מצפון לעיר. אזור שבט ג'אראואר (הידוע גם בשמות Yarowair, Yarow-wair, Barrunggam, Yarrowair, Yarowwair ו־Yarrow-Weir) כולל גם את כל שטחי העיר טאוומבה ונפת טאוומבה שמצפון לעיר, במיוחד בעיירה קראו נסט (אנ') ובצפון מערב בעיירה אוקיי (אנ').
בשנת 1788, הבריטים כבשו את אוסטרליה. האימפריה הבריטית ניצלה את היבשת להפקת צמר וכמושבת עונשין. עם יישוב היבשת על ידי האדם הלבן, נושלו האבוריג'ינים מאדמותיהם לטובת הקמת ערים, חוות ומכרות. במקביל החל הרס הציוויליזציה האבוריג'ינית: המתיישבים הבריטים התייחסו אל האבוריג'ינים כאל תת-אדם. כתוצאה מכך, הידרדר מספרם עד תחילת המאה ה-20 בכ-90%, והיום הם מהווים רק 2.7% מאוכלוסיית היבשת האוסטרלית. גם אוכלוסיית נפת טאוומבה השתנתה באופן דרמטי באותה תקופה במיוחד עם ההתיישבות ביישוב דרייטון בשנת 1842 וההתרחבות ההתיישבות האירופית מערבה. אותם אוסטרלים אבוריג'ינים ששרדו את סכסוך עם האירופים באותה תקופה נדחקו לשולי החברה במחנות ועברו מאוחר יותר למסיון שהוקם ליד נחל דייבינג (אנ'), ולמסיון ליד דורונד (אנ') מסיון זה התרחב ליישוב שרבורג (אנ'). ישנן עדויות לכך שאבוריג'ינים קדומים חיו על אדמות שממערב לטאוומבה בתקופת ההשתלטות האירופית על האזור. קבוצות של אבוריג'ינים קדומים קיימו טקסים כגון פסטיבל Bonye Bonye שהמשיך להתקיים עד סוף המאה ה-19, באזורים הנמצאים בדרום מזרח ודרום מערב קווינסלנד, כמו גם ליד מסיון גורי (בהרים ממערב לטאוומבה).
היסטוריה > ההתיישבות האירופית

ההיסטוריה הקולוניאלית של טאוומבה מתחילה משנת 1816 כאשר הבוטנאי והחוקר האנגלי אלן קנינגהם (אנ') הגיע לאוסטרליה מברזיל וביוני 1827 הוא מצא אזור בגודל 16,000 קילומטרים רבועים של אדמות עשירות, הראויות לחקלאות ולמרעה, אשר נודעו כמחוז דרלינג דאונס. שלוש עשרה שנה לאחר מכן, האחים ג'ורג' ופטריק לסלי (אנ') הקימו את טולבורה -Toolburra כ־90 קילומטרים דרומית מערבית לטאוומבה, והקימו במקום חנויות של לוחות מקליפות עצים. במקביל הוקם היישוב דרייטון (אנ') שבמשך השנים הפך לשכונה בדרום מערב טאוומבה. בין השנים 1849–1853, נבדקו האפשרויות להקמת העיר טאוומבה ליד דרייטון.
לקראת סוף שנות ה-40 של המאה ה-19 היישוב דרייטון גדל והיה לו עיתון משלו, חנות כללית, עמדת מסחר ופונדק בשם- Royal Inn, שנבנה על ידי ויליאם הורטון. הורטון נחשב למייסד של טוומבה אף על פי שלא היה האדם האירופי הראשון שחי במקום. עגלונים ובעלי עגלות הפיצו את הידיעה על הקמת היישוב החדש בטאוומבה. ב־1858 צמח היישוב טאוומבה במהירות. התגוררו בו 700 תושבים, היו בו שלושה מלונות וחנויות רבות. אדמות בעיר נמכרו במחיר של 10$ ל־10 דונם. ב־24 בנובמבר 1860 המושל ג'ורג' בואן נעתר לבקשת תושבי המקום והעירייה החדשה טאוומבה הוכרזה.
הבחירות הראשונות למועצת העיר התקיימו ב־4 בינואר 1861 ויליאם הנרי גרום (אנ') ניצח. בשנת 1867 נפתחה מסילת הרכבת מאיפסוויץ' לטאוומבה והביאה עמה פיתוח עסקי לעיירה וסביבתה. בשנת 1892 הכריז תת-המזכיר על אדמות ציבוריות על טאוומבה והאזורים הסובבים אותה כעיירה ובשנת 1904 הוכרזה טאוומבה כעיר. במקביל השתנתה גם החקלאות באזור מעבודת האדמה לגידול בקר, צאן וייצור מוצרי חלב.
ביולי 1902 התקיימה המכירה הפומבית של "אחוזת לילי" בבעלותו של סר צ'ארלס לילי המנוח. במפה המפרסמת את החלקה העומדת למכירה נראה כי האחוזה גובלת ברחובות ברידג', מרי ולינדזי ומשקיפה על מגרשי האגודה החקלאית המלכותית.
סניף רוטרי של טאוומבה הוקם בשנת 1930.
טאוומבה נבחרה כעיירה הכי מסודרת באוסטרליה בשנת 2008.
היסטוריה > היסטוריה צבאית

במהלך מלחמת העולם השנייה, בטאוומבה היה הבסיס האווירי של טייסת מספר 7 של חיל האוויר המלכותי האוסטרלי (ה-RAAF) לטיסות פנים ארציות ולתדלוק מטוסי חיל האוויר ומטוסי חילות האוויר של צבא ארצות הברית שלחמו באזור האוקיינוס השקט. בניית מאגר הדלק הושלמה בשנת 1942. הבסיס נסגר ב־29 באוגוסט 1944. מאגר הדלק בטאוומבה היה מורכב מארבעה מכלי דלק, מתוך 31 מחסני דלק שנבנו ברחבי אוסטרליה לאחסון ואספקת דלק מטוסים עבור האוסטרלים והאמריקאים. בעלות כוללת הייתה 900,000 ליש"ט.
אקלים

האקלים בטאוומבה הוא אקלים סובטרופי לח וחם (Cfa) עם קיץ חם וחורפים קרירים. בהשוואה לחלקים אחרים בקווינסלנד, טאוומבה חווה רוחות עזות רבות יותר, ברד וערפל והיא נחשבת קרירה יותר מעיירות וערים רבות אחרות בקווינסלנד. ישנם קווי דמיון רבים של האקלים בטאוומבה לאקלים בסידני בדרום ניו סאות' ויילס . העיר בדרך כלל שטופת שמש, ונהנית מ־107.2 ימים בהירים מדי שנה.
הטמפרטורות המקסימליות היומיות בטאוומבה בממוצע בקיץ הן C°‏ 28 ובחורף C°‏ 17. בניגוד לרוב קווינסלנד היבשתית, ששם טמפרטורות הקיץ מגיעות לטמפרטורה שמעל ל-C°‏ 35, בעוד שימי החורף לעיתים רחוקות מתחממים מעל ל-C°‏ 20. לילות החורף לעיתים רחוקות יורדים מתחת לטמפרטורת הקיפאון. עם זאת, בשונה מערי קווינסלנד, בטאוומבה דווח על שלג בחלקים הגבוהים של העיר מספר פעמים. כפור קל נחווה במספר לילות בכל חורף במרכז העיר, לעיתים קרובות יותר בפרברים המערביים. על פי נתוני הלשכה למטאורולוגיה, הטמפרטורה הגבוהה ביותר שנרשמה אי פעם בטאוומבה הייתה C°‏ 40.8 ב־12 בפברואר 2017, בעוד הטמפרטורה הנמוכה ביותר הגיעה ל-C°‏ 4.4− ב־12 ביולי 1965.
על פי נתוני הלשכה למטאורולוגיה, ממוצע הגשמים השנתי הוא 724 מילימטרים, אשר מגיע לשיאו בעונה החמה. גשמים בפרברים המזרחיים לאורך רכס השבר הגדול מגיעים לכמות של 1,000 מילימטרים גשם. רוב הגשם בטאוומבה יורד מנובמבר עד מרץ, כאשר ינואר ופברואר הם החודשים הגשומים ביותר. כמו רוב מדינות דרום-מזרח קווינסלנד, סופות רעמים יכולות להיות בטאוומבה. מדי פעם האזור יכול להיות מושפע גם מסופות ציקלון טרופיות.
| אקלים בטאוומבה   Toowoomba   בממוצע בין השנים 1981 לבין 2010> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בטאוומבה   Toowoomba   בממוצע בין השנים 1981 לבין 2010> ינואר.28.2.17.6.99.9 | אקלים בטאוומבה   Toowoomba   בממוצע בין השנים 1981 לבין 2010> פברואר.27.5.17.6.115.9 | אקלים בטאוומבה   Toowoomba   בממוצע בין השנים 1981 לבין 2010> מרץ.26.1.16.4.67.8 | אקלים בטאוומבה   Toowoomba   בממוצע בין השנים 1981 לבין 2010> אפריל.23.2.13.4.70.1 | אקלים בטאוומבה   Toowoomba   בממוצע בין השנים 1981 לבין 2010> מאי.19.8.10.0.76.3 | אקלים בטאוומבה   Toowoomba   בממוצע בין השנים 1981 לבין 2010> יוני.16.9.7.6.41.8 | אקלים בטאוומבה   Toowoomba   בממוצע בין השנים 1981 לבין 2010> יולי.16.7.6.5.45.4 | אקלים בטאוומבה   Toowoomba   בממוצע בין השנים 1981 לבין 2010> אוגוסט.18.7.7.5.30.8 | אקלים בטאוומבה   Toowoomba   בממוצע בין השנים 1981 לבין 2010> ספטמבר.22.1.10.5.37.7 | אקלים בטאוומבה   Toowoomba   בממוצע בין השנים 1981 לבין 2010> אוקטובר.24.6.12.7.66.4 | אקלים בטאוומבה   Toowoomba   בממוצע בין השנים 1981 לבין 2010> נובמבר.26.2.14.8.96.4 | אקלים בטאוומבה   Toowoomba   בממוצע בין השנים 1981 לבין 2010> דצמבר.27.5.16.5.121.3 | אקלים בטאוומבה   Toowoomba   בממוצע בין השנים 1981 לבין 2010> שנה.23.1.12.6.866.8 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: 18-09-2017, Bureau of Meteorology (Australia)
אקלים > שיטפון 2011

ב־10 בינואר 2011 סבלה טאוומבה משיטפון בזק קטסטרופלי. גשמים עזים באופן חריג ירדו בימים בימים שקדמו לשיטפון וגרמו להצפת מעברי המים של העיר. בסביבות הצהריים הגיעה סערה עזה מכיוון צפון מזרח, שהציפה לחלוטין את הנחלים איסט קריק ווסט קריק העוברים במרכז העיר. באותו היום בלבד ירדו 149.6 מילימטרים גשם.
השיטפון גרם לנזק לנכסים ולתשתיות, והביא למותם של שני בני אדם בטאוומבה. עיר הבירה של קוינסלנד בריזבן סבלה מאוד מהסערה בהצפות נרחבות במרכז העיר ולמותם של כ-10 תושבים.
אדריכלות ומורשת

ההיסטוריה והמורשת של טאוומבה נשמרו בבניינים שלה. דוגמאות לארכיטקטורה מראשיתה העשירה של העיר כוללות את בניין עירייה טאוומבה (אנ') שהיה בית העירייה הראשון בקווינסלנד, ודוגמאות מורשת נוספות ברחוב ראסל. ממזרח למרכז העיר נמצא אחוזת קלדוניה, אזור מגורים של ראשית המאה העשרים, החל מבתי קוטג' צנועים של פועלים ועד לבתים מפוארים גדולים, בסגנון קווינסלנדר (אנ') מעץ קלאסי.
בטאוומבה נמצא תיאטרון האימפריה (אנ'), שנפתח לקהל ביוני 1911, כבית קולנוע אילם. בפברואר 1933 פרצה שרפה שהרסה את הבניין כמעט לחלוטין. עם זאת, התיאטרון נבנה מחדש ונפתח לקהל בנובמבר 1933. העיצוב האדריכלי של תיאטרון האימפריה החדש היה ארט דקו, בהתאם למגמה של שנות השלושים. לאחר שנים של הזנחה, תיאטרון האימפריה שופץ בהרחבה בסוף שנות התשעים, תוך שמירה על חלק ניכר מארכיטקטורה ועיטורי הארט דקו, במיוחד קשת הפרוסניום. תיאטרון האימפריה, יכול להכיל כ־1,500 אנשים, הוא התיאטרון האזורי הגדול ביותר באוסטרליה.
העיר היא גם ביתו של מוזיאון קוב אנד קו (אנ'), אשר מספר אודות ראשיתה של חברת הדואר המפורסמת שהופעלה בראשית המאה ה-19 להובלת דואר והסעת נוסעים לבירת קווינסלנד בריזבן ומחוצה לה. המוזיאון כולל גם את האוסף הגדול ביותר של כלי רכב (עגלות וקרונות) הרתומים לסוסים באוסטרליה. המוזיאון עבר שיפוץ בעלות של 8 מיליון דולר אמריקאים לפני שנפתח מחדש בספטמבר 2010.
טאוומבה היא עיר אוניברסיטאית וקתדרלות, והיא מארחת את קרנבל הפרחים של טאוומבה בכל ספטמבר ואירועי אליפות של ענפי הספורט הלאומי רכיבה על אופני הרים ומוטוקרוס. ישנם בעיר יותר מ־150 פארקים ציבוריים וגנים. העיר התפתחה למרכז אזורי לעסקים ופיננסים, ובה ממוקם מטה הבנק הגדול ביותר באוסטרליה; Heritage Bank ושירותים ממשלתיים שונים.
אדריכלות ומורשת > אתרי מורשת

בטאוומבה ישנם אתרי מורשת רבים המפורטים ברשימות המורשת העולמית (אנ'), עם למעלה מחמישים אתרים במרשם מורשת קווינסלנד בנוסף לרישומים במרשמי מורשת מקומיים אחרים.
ממשל

בטאוומבה נמצא מקום מושבו של מרכז השלטון המקומי של נפת טאוומבה. העיר מיוצגת בפרלמנט של קווינסלנד על ידי שלושה מושבים: Toowoomba North, Toowoomba South ו־Condamine. בפרלמנט חבר העמים האוסטרלי, טאוומבה מהווה חלק מחטיבת גרום האוסטרלית, המיוצרת על ידי גארת' המילטון (אנ') כנציג המפלגה הלאומית הליברלית של קווינסלנד החל משנת 2020.
החל משנת 2012 ראש העיר של טאוומבה הוא פול אנטוניו . בו זמנית אנטוניו גם ראש השלטון המקומי של נפת טאוומבה. אנטוניו נקנס בסכום של כמעט 15,000 דולר לאחר שנמצא כי עסק בהתנהלות לא נכונה בהתמודדותו עם פרויקט הרכבת היבשתית מלבורן-בריזבן. בחודש מאי 2020 אנטוניו קבל ממשלת קווינסלנד שלושה מיליון דולרים לקידוח בארות מים נוספים בגלל המחסור במי שתייה כתוצאה מהבצורת המתמשכת כבר משנת 2005.
פשיעה

לטאוומבה יש עבר של פשיעה רבה מאוד, אך היא עדיין נמצאת מתחת לממוצע הפשיעה בחלקים אחרים של קווינסלנד. בשנת 2018, מועדון הרכב המלכותי בקווינסלנד תיאר את טאוומבה כ"אחד המקומות החמים לגניבת מכוניות בקווינסלנד", וציין כי קיימות תביעות ביטוח על למעלה מ־3,000 מכוניות שנגנבו במשך שלוש שנים בלבד.
כלכלה

כוחות ההגנה של אוסטרליה נוכחים בקהילה המקומית בעיר. העיר מספקת דיור ושירותים לרבים מהצוותים הממוקמים בבסיס חיל האוויר באוקיי (אוקיי, 29 קילומטרים מערבית לטאוומבה) ולבסיס בורנאו בקברלה בצפון העיר. כמו כן גם למטה של בנק המורשת, שהוא הבנק המשותף הגדול ביותר באוסטרליה ולחברת FK Gardners and Wagners עם כ-450 עובדים החיים בטאוומבה.
חינוך

העיר טאוומבה היא מרכז חינוכי מרכזי עם נוכחות רבה של תלמידים וסטודנטים ממערב קווינסלנד הלומדים בבתי ספר כמו Toowoomba Grammar, Fairholme College, Downlands College ובית הספר Glennie.
בתי ספר יסודיים - בעיר קיימים 15 בתי ספר יסודיים ציבוריים ועוד 17 בתי ספר יסודיים פרטיים.
חטיבות ביניים - 7 בתי ספר לחטיבות הביניים שהם צבוריים ועוד 14 בתי ספר לחטיבות הביניים שהם פרטיים.
חינוך > אוניברסיטאות

אוניברסיטת קווינסלנד הדרומית (אנ') (USQ)
ל-TAFE קווינסלנד דרום מערב (אנ') (לשעבר SQIT) יש קמפוסים נרחבים ממזרח למרכז העיר.
לאוניברסיטת קווינסלנד (UQ) יש מרכז קטן בטאוומבה.
לאוניברסיטת גריפית' (אנ') (GU) יש מתקן לאימון בריאות קטן בטאוומבה.
תרבות > פסטיבלים

טאוומבה ידועה ברחבי אוסטרליהבזכות קרנבל הפרחים השנתי, המתקיים מדי שנה בספטמבר. רבים מהפארקים והגנים הגדולים בעיר מתכוננים במיוחד לקרנבל, כולל תחרות חשובה לגינות ביתיות ומצעד הפרחים. אוטובוסים מביאים אנשים מרחבי המדינה. דרך פופולרית ועממית להגיע לקרנבל מבריזבן היא על ידי שכירת רכבות קיטור ודיזל עתיקות, הממחישות את הנסיעה ההיסטורית עוד מהמאה ה-19 לטובומבה בקרונות מעץ וכרכרות.
בשנת 1953 קרנבל הפרחים היה הנושא של סרט שמומן שהופק על ידי שר האדמות והשקייה של קווינסלנד. קרנבל הפרחים, המצעד הפרחוני, תחרות הגנים הביתיים והכתרת מלכת הפרחים, ממחישים את הדיוקן של החיים בקווינסלנד של שנות החמישים.
בשנת 2009 כחלק מחגיגות Q150 (אנ') הוכרז קרנבל הפרחים כאחד מסמלי ה־Q150 של קווינסלנד.
קרנבל הפרחים של טאוומבה זכה בפרס הזהב לפסטיבלים ולפרסי התיירות בקווינסלנד בשנים 2015, 2016–2017, ובפרסי התיירות האוסטרלית ב־2016–2017. בשנת 2017 נרשם שבאירועי הפסטיבל השתתפו 255,639.
העיר טאוומבה מארחת גם את פסטיבל האמנות והמוזיקה 'המעיל הראשון'. המעיל הראשון הוא פסטיבל אמנות רחוב, המתקיים מדי שנה בחודש מאי. כתוצאה מהפסטיבל יש ברחבי העיר למעלה מ־50 יצירות אמנות ציבוריות. דבר שהוביל לשינוי המסלולים בהם עוברים התיירים בעיר. ברחובות ובסימטאות שלא עברו בהם בעבר.
טאוומבה הייתה בעבר ביתם של פסטיבלי מוזיקת רחוב אשר נערכו מדי שנה בסוף השבוע של חג הפסחא. הפסטיבלים לא המשיכו לאחר שנת 2015.
"פסטיבל האוכל והיין", שנמשך בדרך כלל שלושה ימים, מתקיים מדי שנה בזמן קרנבל הפרחים. הוא מספק בידור, אוכל ומשקאות ומהווה חלק מקרנבל הפרחים.
תרבות > ספורט

ליגת הרוגבי היא ענף ספורט פופולרי בטאוומבה. קבוצה המייצגת את טאוומבה נהגה להתמודד בטורניר גביע בולימבה.
בפוטבול אוסטרלי משחקות ארבע קבוצות בכירות. הספורט צבר פופולריות בקרב צעירים המשחקים באחד עשר מועדונים באזור. ארבעת המועדונים הבכירים בטאוומבה מתחרים כנגד חמישה מועדונים אחרים בעיירות שבסביבה. בשנת 2006, בראד האוורד (אנ') הפך למתמודד הראשון מטאוומבה בליגת הפוטבול האוסטראלית.
בטאוומבה יש מועדונים לענפי ספורט אחרים כמו קריקט, חץ וקשת, שחייה, טניס, סופטבול, בייסבול, כדור רשת, הוקי וכדורסל. בעיר נמצאת גם קבוצת הכדורסל Toowoomba Mountaineers, המשתתפת בליגת קווינסלנד בכדורסל (QBL).
בטאוומבה ישנם גם שני מסלולי גולף. שני מועדונים אלה, כמו גם כמה מועדונים אחרים בנפה, מנהלים עונת דגלונים שנתית. מועדון גולף סיטי אירח גם את אליפות PGA בקווינסלנד בין השנים 2009 ל-2013.
ספורט ברמה הצעירה והבוגרת בטאוומבה ובסביבה מקודם על ידי מועדון ספורט דרלינג דאונס, ארגון ללא כוונת רווח הממוקם בטאוומבה.
בטאוומבה נמצא מסלול המרוצים פארק קליפורד. מסלול המרוצים של קליפורד פארק נרכש בשנת 1861.
רכיבה על אופניים הוא ספורט פופולרי בטאוומבה. המירוץ בטאוומבה בשנת 2010 משך אליו 15 קבוצות.
תקשורת > עיתונות מודפסת

העיתון "דרלינג דאונס" (היה קיים מיוני 1858 עד אוקטובר 1922)
כרוניקה (קיים מיולי 1861)
High Country Herald
המקומון "בית הקפה" (קיים מאז אוקטובר 2014)
דרלינג דאונס סטאר (היה קיים מיולי 1955 עד ספטמבר 2003)
טאוומבה מייל (מאז ספטמבר 2003)
טאוומבה טלגרף (התקיים מאוקטובר 2012 עד יולי 2013)
תקשורת > טלוויזיה

טאוומבה מקבלת שירותי טלוויזיה משלוש תחנות רשת לאומיות מסחריות ושתי תחנות רשת לא-מסחריות. כל תחנה משדרת בפורמט דיגיטלי, כאשר השידור האנלוגי הופסק ב־6 בדצמבר 2011.
מבין שלוש הרשתות המסחריות, שתי תחנות משדרות חדשות מקומיות של 30 דקות בשעה 18:00 בכל לילה בשבוע, המשודרות מחדרי החדשות בעיר. תחנה אחת משדרת מהדורה אזורית של קווינסלנד, מבריזבן.
בחלקים מסוימים של טאוומבה ניתן לקלוט גם את הערוצים המסחריים המטרופולינים של בריזבן המשדרים ממגדלי השידור בהר קוט-טה (אנ').
תשתיות > תחבורה

בטאוומבה יש שירות אוטובוסים פרברי המופעל על ידי חברת האוטובוסים קווינסלנד טאוומבה ברחבי העיר. זהו שירות הניתן גם לתלמידי בתי הספר הרבים בעיר.
ישנם קווי אוטובוסים בין עירוניים תכופים בין טאוומבה לבריזבן, ומרכזים אחרים המופעלים על ידי חברת גרייהאונד אוסטרליה (אנ') וחברת מארי.
בטאוומבה יש שירות רכבות פעמיים בשבוע מתחנת הרכבת של טאוומבה לבריזבן.
טאוומבה מונגשת על ידי נמל התעופה טאוומבה ולקמפ (Toowoomba Wellcamp), אשר ממנו יוצאות טיסות לסידני, מלבורן, קיירנס וטונסוויל ויעדים ממערב לעיר. מנחת טאוומבה סיטי (Toowoomba City* הוא קטן בהרבה וממוקם בפרבר שמחוץ לעיר.
תשתיות > בריאות

שירותי הבריאות בטאוומבה מטופלים על ידי ארבעה בתי חולים: שני בית חולים ציבוריים; בית חולים פסיכיאטרי; ושני בתי חולים פרטיים.
תשתיות > מים

לעיר טאוומבה ישנם שלושה מאגרי מים. בשנת 1983 הושלמה בניית המאגר השלישי על ידי הקמת סכר קרסברוק. המאגר החל לספק מים לעיר בשנת 1988. קיבולת המאגר המלא מגיעה לכדי 80,000 מגה ליטר. סך הכל הקיבולת הכוללת של שלושת המאגרים מגיעה ל־126,000 מגהליטר. לעיר יש גם אספקת מים תת-קרקעית מבארות שנחפרו בשברים של סלע הבזלת.
הגשמים בתקופה שבין 1998 ל-2007 היו ב־30% מתחת לממוצע הרב שנתי, ברמה של לבצורת מתמשכת; מצב המים בעיר נהיה קריטי. עד כדי רמות אספקת מים לעיר שהיו מתחת ל-30% מהממוצע בשנים שקדמו. במהלך מרץ 2006 ירד מפלס המים במאגרים מתחת ל־25% מהקיבולת המלאה, וירדה עוד יותר ל־12.8% ב-10 במרץ 2008 והגיעה לשפל כל הזמנים של 7.7% בדצמבר 2009.
ראש עיריית טאוומבה לשעבר די תורלי הציע להקים פרויקט לשימוש חוזר למי שתייה. במסגרת התוכנית הוצע למחזר מים לשתייה, מימי שפכים. אפשרויות אחרות היו אספקת מים כוללת ביבוא מים מאזורים אחרים מרוחקים.
ב־29 ביולי 2006 ערכה מועצת העיר טאוומבה סקר בין תושבי העיר לגבי ההצעה להשתמש במערכת סינון מרובת מסננים לסינון ביוב למטרות שתייה. 38% מהמצביעים תמכו בהצעה ו-62% התנגדו. פירוש הדבר היה אף על פי שהמאגרים הגיעו לרמות קריטיות, תושבי העיר דחו את השימוש במים ממוחזרים. על כן העיר הוכנסה למגבלות מים ברמה 5 החל מ־26 בספטמבר 2006. שמשמעותו איסור על תושבים להשתמש במים להשקיית מדשאות, גינות או שטיפת מכוניות. התושבים נקראו בתוקף לצמצם את צריכת המים.
בשנת 2007, מועצת העיר טאוומבה החלה בתוכנית קידוחי מים להגדלת אספקת המים למאגרים. רבים מהקידוחים התת-קרקעיים סיפקו מים לשתייה בתפוקה מהימנה, אולם איכות המים של הבארות הייתה גרועה מאוד, ונאסרה כמקור למי שתייה. זו הייתה תקלה יקרה לעיר שכן העלות הייתה מעל 2 מיליון דולר אמריקאים עבור הקידוחים. רק בספטמבר 2009 מי התהום הפכו לתורמים משמעותיים לצורכי אספקת המים לעיר והם היוו כשליש מהנפח הכולל של המים לעיר. בחודש מאי 2020 ראש העיר ונפת טאוומבה פול אנטוניו, הצליח לגייס שלושה מיליון דולרים לקידוח בארות מים נוספים.
בנוסף ממשלת מדינת קוינסלנד הקצתה 187 מיליון דולר אמריקאים להקמת צינור מים מסכר וויבנהו (אנ') לטאוומבה. הנמצא במרחק 38 קילמטרים מהעיר. שאיבת המים החלה בינואר 2010.
דמוגרפיה

במפקד האוכלוסין 2011, דווח על 96,567 נפש שחיו מרכז העירוני בטאוומבה.
התפלגות הגילאים: התושבים בעיר דומה להתפלגות הגילאים במדינה. הגיל החציוני היה 36 שנים, לעומת החציון הארצי של 37 שנים. ילדים מתחת לגיל 15 היוו 20.5% מהאוכלוסייה (הממוצע הארצי הוא 19.3%) ואנשים בני 65 ומעלה היוו 16.1% מהאוכלוסייה (הממוצע הארצי הוא 14.0%).
מגוון אתני: 82.8% נולדו באוסטרליה, לעומת הממוצע הארצי של 70%; מדינות הלידה השכיחות הבאות היו אנגליה 2.0%, ניו זילנד 1.5%, דרום אפריקה 0.6%, הודו 0.6% ופיליפינים 0.5%. בבית, 89.2% מהתושבים דיברו רק אנגלית; השפות הנפוצות הבאות בבית המדוברות היו ערבית 0.7%, מנדרינית 0.5%, דינקה 0.3%, אפריקאית 0.3% וקנטונזית 0.2%.
פיננסים: ההכנסה השבועית החציונית של משק הבית הייתה 1,021 דולר, לעומת החציון הארצי של 1,234 דולר. הבדל זה בא לידי ביטוי גם בנדל"ן, כאשר התשלום החציוני למשכנתא הוא 1,517 דולר לחודש, לעומת החציון הארצי של 1,800 דולר.
דיור: רוב האוכלוסייה (78.7%) גרה בבתים פרטיים נפרדים, 14.0% גרו בבנייני דירות; ו-5.8% גרו בדירות דו משפחתיות, ושיכונים עירוניים (בתי שורה או טרסה, בתי עירייה וכו '). ממוצע מספר הנפשות במשק בית היה 1.6 נפשות.
תחבורה: ביום מפקד האוכלוסין נסעו 0.8% מהמועסקים לעבודה בתחבורה ציבורית ו־76.1% ברכב פרטי (כנהג או כנוסע).
ערים תאומות

לטאוומבה קשרי ערים תאומות עם שלוש ערים בינלאומיות:
ניו זילנד ואנגנוי (אנ'), ניו זילנד
יפן טקצוקי (אנ'), יפן
דרום קוריאה פאג'ו (אנ'), דרום קוריאה
דת

ממפקד האוכלוסין באוסטרליה בשנת 2011 עולים הנתונים הבאים לגבי השתייכות דתית בטאוומבה:  קתולים 24.7%; אנגליקנים 22%; איחוד הכנסייה 6.8%; לותרנים 5.8%; פרסביטריאנים 4.2%; נוצרים אחרים 4.2%; פנטקוסטליזאנים 1.9%; בפטיסטים 1.6%; כנסיית המשיח 1.1%; בודהיסטים 0.7%.
ראו גם

אבוריג'ינים
קווינסלנד
בריזבן
לקריאה נוספת

Knowles, J. (1959) Toowoomba as a Railway Centre, Australian Railway Historical Society Bulletin, January 1959 pp. 10–16.
רן שלהבי

| --- | --- |

 לידה:  16 ביוני 1987 (בן 37) בית יצחק-שער חפר, ישראל 
 מדינה:  ישראל 
 השכלה:  אוניברסיטת רייכמן 
 מעסיק:  עיריית הרצליה 
 
רן שלהבי באירוע הפרידה שלו מהאגודה
רן שלהבי (נולד ב-16 ביוני 1987) הוא פעיל חברתי ישראלי אשר שימש כמנכ"ל האגודה למען הלהט"ב בישראל בשנים 2021–2024. במהלך תקופתו בתפקיד, היה שלהבי דמות מרכזית במאבק למען זכויות הקהילה הגאה בישראל. באוקטובר 2024 נבחר לשמש כמנהל האגף לתרבות, נוער וקהילה בעיריית הרצליה.
ביוגרפיה

שלהבי נולד במושב בית יצחק, שירת כפקח טיסה בחיל האוויר. עם שחרורו מצה"ל החל לעסוק בתחום השיווק והפרסום והיה מעורב במספר קמפיינים חברתיים כגון אירוע ״אקספו״ המסחרי לקהילה הגאה שנעשה ב-2014 בדיזנגוף סנטר, וקמפיין נייקי בו השתתפו חברי קהילה מהקשת הטרנסית.
ביוגרפיה > פעילות ציבורית

התחיל את דרכו כמתנדב באגודה בשנת 2015, ניהל והקים את מחלקת הדיגיטל של הארגון בהתנדבות ולאחר מכן כיהן כסמנכ"ל באגודה והוביל את מערך שירותי הפרט בארגון. בנוסף לקח חלק בולט במחאות והישגים למען הקהילה, בניהם במחאת השביתה של הקהילה הגאה בקיץ 2018 שמהווה השביתה האזרחית הגדולה ביותר בתולדות המדינה, ובמחאת "המטוס הגאה" שאילצה את ממשלת ישראל להעביר 11 מיליון שקלים למען רווחה לקהילה הגאה, במקום לתיירות גאה. בשנת 2020 הוביל את קמפיין "משפחה ישראלית גאה", את הקמת הקליניקה למשפחה הגאה ע"ש אמיר פרישר גוטמן, רתימת טחינת "אל ארז" לתרומה למען הקהילה הגאה הערבית ואת התכנית של לייצוג וליווי משפטי ללא תשלום לקשת הטרנסית של האגודה. בנוסף, הוביל פרויקט לקיצור זמן הטיפול בפניות לאגודה למחצית מהזמן.
החל משנת 2016 מתגורר ברמת גן ולוקח חלק פעיל בשינוי למען הקהילה הגאה ברמה המוניציפלית ברמת גן. במהלך הבחירות בשנת 2018, היה חבר רשימת "רמת גני" אשר מחזיקה את תיק הקהילה הגאה בעיר.
ביוגרפיה > פעילות ציבורית > תפקידו כמנכ״ל האגודה למען הלהט"ב

במאי 2021 נבחר שלהבי על ידי הוועד המנהל לתפקיד מנכ״ל האגודה למען הלהט"ב ועמד בראש הארגון עד מאי 2024. במהלך כהונתו פיתח שלושה סגמנטיים עיקריים:
הקהילה הטרנסית – הקמת "המרכז הטרנסי".
החברה הערבית הלהט״בית – פיתח את ארגון "בית אל מימ" לחברה הערבית הגאה, הקים בית לארגון בחיפה ואחד מיוזמי הכנס הראשון לחברה משותפת ערבית יהודית להט"ב.
משפחות להט"ב – הקים את קרן הסיוע להורות גאה, בשיתוף קרנות הביטוח הלאומי, אשר תוקצבה במעל לארבעה מיליון ש״ח לטובת סיוע להורים בקהילה הגאה בתהליכי הורות.
במהלך כהונתו, הארגון הכפיל את תקציבו ל-17 מיליון ש"ח והוביל הצלחות רבות, כולל תיקון חוק משפחות שכולות, החלטת בג"ץ בנושא אימוץ להט"ב, פרסום מפת הדרכים בשלטון המקומי והקמת מכון מחקר למגדר ולהט"ב. האגודה התנגדה לרפורמה המשפטית, והפעילות התקשורתית שלה זכתה להכרה בינלאומית.
ביוגרפיה > פעילות ציבורית > הרפורמה המשפטית

במהלך הרפורמה במערכת המשפט, שלהבי היה שותף במאבקים נגד השינויים המוצעים. האגודה יזמה את ההפגנה הראשונה בערב השבעת הממשלה בקפלן בה נחסמו נתיבי איילון לראשונה, והובילה גושי מחאה גאים ברחבי הארץ. היא גם יזמה קמפיינים תודעתיים רחבים, ביניהם הקמפיין "ישראל היום, רוסיה מחר" שזכה להכרה בינלאומית בפסטיבל הפרסום בקאן.
ביוגרפיה > פעילות ציבורית > הרפורמה המשפטית > מלחמת חרבות ברזל

במהלך מלחמת חרבות ברזל, שלהבי היה שותף להקמת חמ"ל סיוע ועזרה לקהילה הגאה, בשיתוף עם ארגונים להט״ביים נוספים. הוא פעל לתיקון חוק משפחות שכולות, יזם מערך טיפול פסיכוסוציאלי ייעודי לחיילים וחיילות להט״ב, ויצר את הקמפיין "מילואמניקים גאים" המדגיש את תרומת הקהילה הגאה לפסיפס הישראלי.[דרוש מקור]
ביוגרפיה > פעילות ציבורית > עיריית הרצליה

באוקטובר 2024 נבחר לשמש כמנהל האגף לתרבות, נוער וקהילה בעיריית הרצליה.
הערות שוליים

↑  רן שלהבי מונה לתפקיד מנהל אגף תרבות, נוער וקהילה בעיריית הרצליה, באתר וואלה, 30 באוקטובר 2024
↑  ג'ורג' אבני, ‏כובשים בגאווה את דיזינגוף סנטר: היכונו ליריד הגאה הגדול בארץ, באתר ‏מאקו‏, 16 במאי 2014
↑  ארבע טרנסג'נדריות מקומיות בקמפיין החדש של נייקי, באתר וואלה, 8 בפברואר 2017
↑   גיא רונן, תוכן מקודם, Case Study: סדר ארגוני חדש באגודה למען הלהט"ב, באתר TheMarker‏, 19 באוקטובר 2020
↑  Yaya52 הגב, הבחירות המוניציפליות -אלו הלהט"בים שרוצים לייצג אתכם במועצות המקומיות, באתר wdg.co.il, ‏2018-10-22
↑  עידן יוסף-ימין, ‏מנכ"ל האגודה למען הלהט"ב הנבחר: רן שלהבי, באתר ‏מאקו‏, 28 באפריל 2021
↑  עידן יוסף-ימין, ‏הפרויקט השאפתני ביותר בישראל למען הקהילה הטרנסית, באתר ‏מאקו‏, 30 במרץ 2023
↑  "יש לנו הזדמנות לעשות שינוי בחייהם של להט"ב ערבים", באתר ‏מאקו‏, 1 ביוני 2022
↑  Instagram, www.instagram.com
↑  מיזם של הקרן למפעלים מיוחדים למתן סיוע ותמיכה בתהליכי הורות גאה - חדשות | ביטוח לאומי, באתר www.btl.gov.il
↑  דין פישר, ‏"קרקע לרצח הבא נגד חברי הקהילה הגאה": אלפים בהפגנה למען קהילת הלהט"ב, התנועה באיילון דרום התחדשה, באתר ‏מאקו‏, 29 בדצמבר 2022
↑  מאיר תורג'מן, מפגינים למען הלהט"ב חסמו את איילון למשך שעה: "הציבור איתנו", באתר ynet, 29 בדצמבר 2022
↑  הישג יוצא דופן למשרד הפרסום ישראלי "בלאנקו" בשת"פ עם אגודת הלהט"ב במהלך פרסומי בעיתון "ישראל היום", באתר ישראל היום, 22 ביוני 2023
↑  ארגוני הלהט"ב בישראל הקימו חמ"ל לסיוע בזמן המלחמה, באתר ‏מאקו‏, 9 באוקטובר 2023
↑  יקי אדמקר, מירב כהן‏, תיקון היסטורי: הכנסת תכיר בבני זוג ידועים בציבור של נופלים להט"בים, באתר וואלה, 6 בנובמבר 2023
↑  עידן יוסף-ימין, ‏האגודה למען הלהט"ב: "נלווה את משפחות הנרצחים", באתר ‏מאקו‏, 23 באוקטובר 2023
צוות האגודה יחד עם נשיא המדינה ורעייתו בעת הגשת המדד הגאה של הרשויות המקומיות